Íslenzkar þjóðsögur og æfintýri/Draugasögur/Hauskúpa Sveins skotta
Svo hefur fróð kona sagt að Guðbrandur prestur á Brjámslæk hafi í ungdæmi sínu fundið hauskúpu Sveins skotta og kastað henni hingað og þangað með gáska miklum, en það er trú manna að Sveinn hafi síðan viljað hefna þess á presti, enda var ills eins von af veru Sveins sem var í lifanda líki orðræmt illmenni sem faðir hans.